
Projektas

PASTATO APSAUGOS IR VAIZDO STEBĖJIMO SISTEMŲ ĮRENGIMO DARBŲ PIRKIMO SUTARTIS

BENDROSIOS SĄLYGOS
[bookmark: _Hlk27575692]
I. PAGRINDINĖS SĄVOKOS
1.1. Pagrindinės Darbų pirkimo sutarties bendrųjų sąlygų (toliau – Bendrosios sutarties sąlygos) sąvokos:
1.1.1. pirkimo sutartis (toliau vadinama – Sutartis) – ši Sutartis susideda iš 3.1 punkte išvardintų dokumentų;
1.1.2. Klientas – Elektrėnų savivaldybės administracija, perkanti Darbų pirkimo sutarties specialiosiose sąlygose (toliau vadinama – Specialiosios sutarties sąlygos) nurodytus Darbus iš Rangovo;
1.1.3. Rangovas – viešąjį pirkimą laimėjęs ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, atliekantis Darbus, pagal Sutartį;
1.1.4. Šalis – Klientas arba Rangovas, kiekvienas atskirai. Šalys – Klientas ir Rangovas abu kartu;
1.1.5. trečioji šalis – bet kuris fizinis arba juridinis asmuo, kuris nėra Sutarties šalis;
1.1.6. Kliento patalpos – Klientui nuosavybės teise priklausantis, nuomojamas ar kitu pagrindu naudojamas pastatas;
1.1.7. techninė specifikacija – dokumentas, kuriame nustatyti Darbams taikomi reikalavimai;
1.1.8. Darbai – Specialiosios sutarties sąlygose nurodyti, Rangovo parduodami ir Kliento perkami, Darbai.
1.2. Jeigu Sutartyje nenurodyta kitaip, kitos Sutartyje vartojamos sąvokos atitinka pirkimo dokumentuose ir Viešųjų pirkimų įstatyme vartojamas sąvokas. 
1.3. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
II. BENDRŲJŲ SUTARTIES SĄLYGŲ TAIKYMAS
2.1. Bendrosios sutarties sąlygos taikomos Kliento vykdomiems Darbų pirkimams, jeigu Šalys raštu nesutaria kitaip.
2.2. Atsižvelgiant į pirkimų pobūdį ir mastą, vadovaujantis Sutarties nuostatomis kiekvienam atskiram Darbų pirkimui taikomos Specialiosios sutarties sąlygos.
2.3. Esant prieštaravimams ar neatitikimams tarp Bendrųjų sutarties sąlygų ir Specialiųjų sutarties sąlygų, pastarosios yra viršesnės.
III. SUTARTIES SUDĖTIS IR ĮSIGALIOJIMAS
3.1. [bookmark: _Ref54158462]Ši Sutartis yra vientisas ir nedalomas dokumentas, kurį sudaro dokumentai, kurie ginčo atveju, taikomi tokia prioriteto tvarka:
3.1.1. Specialiosios sutarties sąlygos (su priedais, jeigu jie pridedami);
3.1.2. Bendrosios sutarties sąlygos (su priedais, jeigu jie pridedami);
3.1.3. pirkimo dokumentai;
3.1.4. Sutarties pakeitimai;
3.1.5. Tiekėjo pasiūlymas.
3.2. Šalims pasirašius Sutartį, ši Sutartis laikoma sudaryta ir įsigalioja, kai Šalys pasirašo Sutartį ir galioja iki visiško Šalių įsipareigojimų pagal šią Sutartį įvykdymo arba Sutarties nutraukimo dienos.
3.3. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
3.4. Darbų kiekis, terminai, kaina nustatyti Specialiosiose sutarties sąlygose. 
IV. ŠALIŲ PAREIŠKIMAI IR GARANTIJOS
4.1. [bookmark: _Ref54158558]Kiekviena iš Šalių pareiškia ir garantuoja kitai Šaliai, kad:
4.1.1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;
4.1.2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei jų veiklą reglamentuojančių dokumentų bei sutartinių įsipareigojimų.
4.2. Rangovas pareiškia ir garantuoja, kad:
4.2.1. visiškai susipažino su visa informacija, susijusia su Sutarties dalyku bei kita Kliento pateikta dokumentacija, reikalinga Sutarties pagrindu prisiimamiems įsipareigojimams įvykdyti bei Darbams atlikti, ir ši dokumentacija bei joje pateikta informacija yra visiškai ir pilnai pakankama tam, kad Rangovas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;
4.2.2. [bookmark: _Ref54158521]turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Darbams atlikti ir įsipareigojimams, numatytiems Sutartyje, vykdyti;
4.2.3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas.
4.3. Šalys pareiškia ir garantuoja, kad kiekvienas Bendrųjų sutarties sąlygų 4.1 punkte nurodytų pareiškimų Sutarties sudarymo dieną yra tikras ir teisingas.
V. RANGOVO TEISĖS IR PAREIGOS
5.1. Rangovas įsipareigoja:
5.1.1. nuosekliai vykdyti Sutartį, nustatytu terminu ir sąlygomis atlikti Darbus, atlikti kitus  prisiimtus įsipareigojimus, numatytus Sutartyje ir techninėje specifikacijoje, įskaitant ir Darbų trūkumų šalinimą. Rangovas pasirūpina visa būtina įranga, Darbų sauga ir Darbo jėga, reikalinga Sutarties vykdymui;
5.1.2. atlikti Darbus, atitinkančius Sutartyje ir jos prieduose nurodytus reikalavimus;
5.1.3. laikytis visų galiojančių įstatymų ir kitų teisės aktų nuostatų ir užtikrinti, kad Rangovas ir jo darbuotojai jų laikytųsi. Rangovas garantuoja Klientui jo patirtų išlaidų ir (ar) nuostolių atlyginimą, jei Rangovas ir (ar) darbuotojai nesilaikytų įstatymų, teisės aktų reikalavimų ir dėl to Klientui būtų pateikti kokie nors reikalavimai ar pradėti procesiniai veiksmai prieš Klientą;
5.1.4. laikytis pasiūlyme nurodytų įsipareigojimų.
5.1.5. užtikrinti iš Kliento Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
5.1.6. per Kliento nustatytą terminą savo lėšomis atlyginti Kliento visus nuostolius ar žalą, susidariusius dėl Rangovo netinkamo Sutarties įvykdymo arba nevykdymo;
5.1.7. nutraukus Sutartį dėl Rangovo kaltės, atlyginti Klientui visus jo patirtus nuostolius, įskaitant, bet neapsiribojant kainų skirtumą, susidarantį Klientui įsigyjant trūkstamus Darbus iš Trečiosios šalies;
5.1.8. užtikrinti, kad vykdydamas Sutartį nepažeis jokių Trečiosios šalies teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Klientui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, modelių, prekių ženklų naudojimo, išskyrus atvejus, kai toks pažeidimas atsiranda dėl Kliento kaltės, taip pat sumokėti visus su tuo sietinus mokesčius ir (arba) galimas baudas ne vėliau kaip per 5 (penkias) darbo dienas nuo Kliento pareikalavimo dienos;
5.1.9. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Klientui įsipareigoja, kad Sutartį vykdys tik tokią teisę turintys asmenys. Klientui pareikalavus, Rangovas turi pateikti dokumentus, įrodančius, kad Sutartį vykdo tik tokią teisę turintys asmenys;
5.1.10. Klientui raštu paprašius, grąžinti visus iš Kliento gautus Sutarčiai vykdyti reikalingus dokumentus;
5.1.11. operatyviai bei savo sąskaita pašalinti visus pastebėtus atliekamų Darbų trūkumus ir netikslumus ir savo kompetencijos ribose išspręsti visus su tuo susijusius klausimus bei problemas;
5.1.12. tinkamai vykdyti kitus įsipareigojimus, numatytus Sutartyje, jos prieduose ir galiojančiuose Lietuvos Respublikos teisės aktuose;
5.1.13. neperleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Kliento mokėtinas sumas, be išankstinio Kliento rašytinio sutikimo. Be Kliento išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento;
5.1.14. savo sąskaita atlyginti nuostolius Klientui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
5.1.15. Atliekant Darbus laikytis šių aplinkos apsaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentacija, perdavimo-priėmimo aktai Klientui turi būti pateikiami elektroniniu formatu ir pasirašomi elektroniniu būdu, sąskaitas faktūras už atliktus Darbus teikti tik elektroniniu būdu, Kliento prašomą informaciją teikti tik elektroniniu formatu;
5.1.16. siekti, kad atliekant Darbus būtų sunaudojama mažiau gamtos išteklių, t. y. siekti, kad Rangovo darbuotojai, atliekantys Darbus, atvykimui į darbo vietą pasirinktų optimalų maršrutą ir rinktųsi netaršias transporto priemones, kad Darbų teikimo metu nebūtų teršiama aplinka ir keliamas pavojus sveikatai.
5.2. Rangovas turi teisę gauti apmokėjimą už Darbus su sąlyga, kad jis tinkamai vykdo šią Sutartį.
5.3. Rangovas turi kitas teises, numatytas Sutartyje ir Lietuvos Respublikos galiojančiuose teisės aktuose.
VI. KLIENTO TEISĖS IR PAREIGOS
6.1. Klientas įsipareigoja:
6.1.1. priimti Šalių sutartu laiku atliktus Darbus, jeigu jie atitinka Sutarties ir Darbams taikomus kitus kokybės reikalavimus;
6.1.2. priėmimo metu patikrinti atliktus Darbus bei Sutartyje nustatytomis sąlygomis pasirašyti perdavimo-priėmimo dokumentus;
6.1.3. sumokėti Sutarties kainą Sutartyje nustatyta tvarka ir terminais;
6.1.4. bendradarbiauti, suteikti Rangovui visą turimą informaciją ir (ar) dokumentus, būtinus tinkamam Sutarties vykdymui;
6.1.5. teikti atsakymus į Rangovo klausimus, susijusius su Darbų atlikimu;
6.1.6. tinkamai vykdyti kitus įsipareigojimus, numatytus Sutartyje ir Lietuvos Respublikos galiojančiuose teisės aktuose;
6.1.7. Klientas turi teisę vienašališkai įskaityti priskaičiuotas netesybas iš Rangovui mokėtinų sumų.
6.2. Klientas turi teisę sustabdyti mokėjimus Rangovui, jeigu Rangovas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai bus tinkamai įvykdyti.
6.3. [bookmark: _Hlk53487051]Klientas turi kitas teises, numatytas Sutartyje ir Lietuvos Respublikos galiojančiuose teisės aktuose.
VII. KAINA, KAINOS PERSKAIČIAVIMAS, APMOKĖJIMO TVARKA
7.1. Sutarties kaina (toliau Bendrosiose sutarties sąlygose vadinama – Sutarties kaina) bei kainodaros taisyklės nustatytos Specialiosiose sutarties sąlygose.
7.2. Visą riziką dėl Sutarties kainos padidėjimo prisiima Rangovas. Sutarties kaina apima visas tiesiogines ir netiesiogines išlaidas, susijusias su Darbų atlikimu. Sutarties kainai įtakos negali turėti Darbų atlikimo terminų pažeidimai, darbo užmokesčio ir kitų panašių išlaidų išaugimas.
7.3. Šalys susitaria ir sutinka, kad Sutarties kaina dėl pasikeitusių mokesčių perskaičiuojama tokia tvarka:
7.3.1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina nebus perskaičiuojama;
7.3.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, pagal kurį keičiasi PVM mokesčio tarifas; 
7.3.3. perskaičiavimo formulė: pasikeitus PVM tarifo dydžiui Sutarties kainoje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;
7.3.4. Sutarties kainos pakeitimas įforminamas papildomu šalių susitarimu;
7.3.5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.
7.4. Klientas numato tiesioginio atsiskaitymo galimybę su Sutartyje nurodytais subrangovais tokiomis sąlygomis:
7.4.1. [bookmark: _Ref54158583]sudarius Sutartį, Rangovas ne vėliau negu Sutartis pradedama vykdyti, įsipareigoja Klientui raštu pateikti tuo metu žinomų subrangovų pavadinimus, kontaktinius duomenis ir jų atstovus. Klientas taip pat reikalauja, kad Rangovas informuotų apie minėtos informacijos pasikeitimus Sutarties vykdymo metu, taip pat apie naujus subrangovus, kuriuos jis ketina pasitelkti vėliau;
7.4.2. Klientas ne vėliau kaip per 3 (tris) darbo dienas raštu informuoja subrangovus apie tiesioginio atsiskaitymo galimybę;
7.4.3. subrangovas, norėdamas pasinaudoti tokia galimybe, raštu pateikia prašymą Klientui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Kliento, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangos sutartyje nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis Sutartyje numatyta atsiskaitymo tvarka;
7.4.4. Rangovas turi teisę prieštarauti nepagrįstiems mokėjimams, pateikdamas raštišką tokio prieštaravimo Klientui ir subrangovui pagrindimą;
7.4.5. tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.
7.5. Šalys susitaria, kad už atliktus Darbus Klientas sumoka Rangovui per 30 (trisdešimt) kalendorinių dienų nuo dienos, kai Klientas iš Rangovo priima perdavimo-priėmimo aktą ir gauna PVM sąskaitą faktūrą arba lygiavertį dokumentą. Tais atvejais, kai yra objektyviai pagrįsta (pvz., vėluoja finansavimas iš Biudžeto), mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) kalendorinių dienų nuo perdavimo-priėmimo akto ir PVM sąskaitos faktūros pateikimo Klientui dienos.
7.6. Rangovas sąskaitas (taip pat ir išankstines sąskaitas, jei taikoma) privalo teikti  tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis informacinės sistemos SABIS priemonėmis. Klientas elektronines sąskaitas faktūras priima ir apdoroja naudodamasi informacinės sistemos SABIS priemonėmis.
7.7. [bookmark: _Hlk53487935]Sutarties kaina be PVM pagal bendro kainų lygio kitimą nebus perskaičiuojama.

VIII. SUTARTIES ĮVYKDYMO UŽTIKRINIMAS
8.1. Perkančioji organizacija nereikalauja Sutarties įvykdymo užtikrinamo.

IX. ŠALIŲ ATSAKOMYBĖ
9.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
9.2. [bookmark: _Ref54158361]Uždelsus laiku atsiskaityti už suteiktas Darbus, Klientas Rangovui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.
9.3. Kiekvienu atveju Rangovui praleidus bet kurios pareigos įvykdymo terminą, nustatytą Sutartyje, Rangovas moka Klientui 0,02 proc. delspinigius nuo neatliktų Darbų už kiekvieną uždelstą dieną. Delspinigiai skaičiuojami iki baudos skyrimo, jei Specialiosiose sutarties sąlygose už sutartinių įsipareigojimų neįvykdymą ar netinkamą vykdymą yra numatytos baudos. 
9.4. Delspinigių sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.
9.5. Rangovas pagal Sutartį priskaičiuoti delspinigiai ir (ar) baudos  gali būti išskaičiuojami iš Kliento mokėtinų sumų Rangovui.
9.6. Šalys susitaria, kad kilus teisminiam ginčui dėl atsiskaitymo už atliktus Darbus, Rangovas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso  6.210 str. 1 d.
9.7. [bookmark: _Hlk53488509]Specialiosiose sutarties sąlygose gali būti numatytos papildomos sankcijos (baudos) už netinkamą sutartinių įsipareigojimų vykdymą ar nevykdymą.

X. SUBRANGOVAI IR JŲ KEITIMO TVARKA
10.1. Sutarčiai vykdyti pasitelkiami (jeigu tokie yra) subrangovai nurodomi Specialiosiose sutarties sąlygose.
10.2. [bookmark: _Hlk53488572]Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Klientą.
10.3. Pakeitus Sutartyje numatytus subrangovus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Klientui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
XI. NENUGALIMOS JĖGOS APLINKYBĖS (FORCE MAJEURE)
11.1. Sutarties Šalys atleidžiamos nuo atsakomybės už savo įsipareigojimų nevykdymą jei tai atsitinka dėl nenugalimos jėgos, apibrėžtos Lietuvos Respublikos civilinio kodekso 6.212 straipsnyje, veikimo. Šalis, kuri savo įsipareigojimų nevykdymą grindžia „force majeure" aplinkybėmis, privalo iš karto po jų atsiradimo informuoti raštu kitą Šalį ir, šiai pareikalavus, pristatyti dokumentus, patvirtinančius „force majeure" aplinkybių atsiradimą.
11.2. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba šalies kontrahentai pažeidžia savo prievoles.
XII. KONFIDENCIALUMO ĮSIPAREIGOJIMAI
12.1. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
XIII. GINČŲ NAGRINĖJIMO TVARKA
13.1. Sutarčiai ir visoms iš  Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.
13.2. Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Kliento buveinės vietą.
XIV. ASMENS DUOMENŲ TVARKYMAS
14.1. Sudarydamos Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
14.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu Sutarties sąlygų pakeitimu.
XV. GARANTIJA
15.1. [bookmark: _Hlk53489185]Rangovas garantuoja Darbų kokybę bei paslėptų trūkumų nebuvimą. Darbų kokybė privalo atitikti techninėje specifikacijoje ir Sutarties sąlygose pateiktus reikalavimus, taip pat perkamų Darbų aprašymus, Darbų kokybę nustatančių dokumentų reikalavimus.
15.2. Darbas (jei tai įmanoma pagal jų pobūdį) suteikiama konkreti garantija nurodoma Specialiosiose sutarties sąlygose.
15.3. Garantinis laikotarpis pradedamas skaičiuoti nuo perdavimo-priėmimo akto pasirašymo dienos. Jeigu Darbų patikrinimo metu Klientas nustatys trūkumų Sutarties reikalavimams, garantinio laikotarpio skaičiavimo pradžia bus laikoma diena, kai Rangovas ištaisys trūkumus.
15.4. Net ir pasibaigus garantiniam laikotarpiui, Rangovas, gavęs Kliento pranešimą, privalo savo sąskaita pašalinti paslėptus Darbų trūkumus, kurie egzistavo perdavimo-priėmimo metu, tačiau Klientas pagrįstai negalėjo žinoti apie juos ar jų nustatyti priėmimo ir (ar) patikrinimo ar garantinio laikotarpio metu.
XVI. PAKEITIMAI. KIEKIO (APIMTIES) KEITIMO SĄLYGOS
16.1. Sutartis jos galiojimo laikotarpiu gali būti keičiama neatliekant naujos pirkimo procedūros pagal Viešųjų pirkimų įstatymo 89 straipsnio nuostatas.
16.2. Vadovaujantis Viešųjų pirkimų įstatymo 89 straipsnio 1 dalies 1 punkto nuostatomis, Klientas, esant būtinybei, pagal šią Sutartį gali įsigyti papildomų Darbų arba atsisakyti kai kurių Sutartyje numatytų Darbų. Papildomi Darbai – Sutartyje nenumatyti, tačiau tiesiogiai su Sutartyje numatytais Darbais, susiję ir būti Sutarčiai įvykdyti (užbaigti) Darbai. Pakeitimais negali būti ženkliai išplečiama Sutarties apimtis į Sutartį įtraukiant Darbus, kurie nebuvo numatytos pradinėje sutartyje.
16.3. Darbų kiekio (apimties) pakeitimai gali būti atliekami šiais atvejais:
16.3.1. kai techninėje specifikacijoje/kitame dokumente nurodyti Darbai dėl objektyvių priežasčių tampa nebereikalingi;
16.3.2. kai nėra skiriamas pakankamas finansavimas Darbams apmokėti;
16.3.3. kai dėl paaiškėjusių techninių priežasčių ir aplinkybių tam tikrų Darbų pirkti tampa neracionalu;
16.3.4. kai atsiranda būtinybė įsigyti papildomų Darbų ar Darbų neteikti dėl aplinkybių, kurių protingas ir apdairus Klientas negalėjo numatyti, bet iš esmės nesikeičia Darbų pobūdis.
16.4. Atskirų neatliekamų ir reikalingų suteikti Darbų vertė negali viršyti 50 procentų pradinės Sutarties vertės, o bendra atskirų pakeitimų vertė negali viršyti 100 procentų pradinės Sutarties vertės. Pakeitimo verte laikoma atsisakomų ir papildomai įsigyjamų Darbų suma.
16.5. Jeigu, siekiant laiku ir tinkamai įvykdyti Sutartį, reikia atlikti papildomus Darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Kliento pateiktą techninę specifikaciją, pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jos yra būtinos Sutarčiai tinkamai įvykdyti, šiuos Darbus Rangovas atlieka savo sąskaita.
16.6. Papildomų Darbų, o esant reikalui ir atsisakomų Darbų, būtinumas turi būti pagrįstas dokumentais ir raštu suderintas su Klientu. Motyvuotą siūlymą dėl papildomų Darbų, o esant reikalui taip pat ir dėl neatliekamų Darbų, būtinybės ir jį pagrindžiančius dokumentus Klientui raštu pateikia Rangovas. Klientas prašo Rangovo pateikti motyvuotą paaiškinimą dėl papildomų ir (ar) neatliekamų Darbų pagrįstumo. Klientas, išnagrinėjęs pateiktus papildomų ir (ar) neatliekamų Darbų būtinybę pagrindžiančius dokumentus, per 5 darbo dienas įformina papildomus ir (ar) atsisakomus Darbus, ir nurodo papildomų ir (ar) atsisakomų Darbų pavadinimus, vienetus, kiekius, taip pat pateikia argumentus, pagrindžiančius papildomų ir (ar) atsisakomų Darbų būtinybę, įkainių (kainos) nustatymo pagrindimą ir skaičiavimą (vadovaujantis Sutarties nuostatomis).
16.7. Atsisakomų arba įsigyjamų papildomų Darbų kainos apskaičiuojamos vadovaujantis Viešųjų pirkimų tarnybos direktoriaus 2019 m. sausio 24 d. įsakymu Nr. 1S-13 patvirtintos Kainodaros taisyklių nustatymo metodikos 56 punkto nuostatomis.
16.8. Kiti Sutarties pakeitimai atliekami vadovaujantis Viešųjų pirkimų įstatymo 89 straipsnio 1 dalies 2–5 punktų ir 89 straipsnio 2 dalies nuostatomis.
16.9. [bookmark: _Hlk53490459]Susitarimai dėl peržiūros ir (ar) kiekio (apimties) keitimo turi būti įforminami raštu, pagrįsti dokumentais, Šalių suderinti ir laikomi sudėtine Sutarties dalimi. Turi būti aiškiai įvardinti atsisakomi Darbai, papildomai perkami Darbai, nurodomi papildomų ir (ar) atsisakomų Darbų pavadinimai, kiekiai, pateikti argumentai, pagrindžiantys papildomų ir (ar) atsisakomų Darbų būtinybę, įkainių (kainos) nustatymo pagrindimą ir skaičiavimą.
XVII. STABDYMAS
17.1. Darbų ar jų dalies atlikimas, atitinkamai terminų skaičiavimas, gali būti sustabdytas dėl pasikeitusių aplinkybių, kai dėl jų negalima atlikti Darbų ir, kai jie tampa žinomi po Sutarties sudarymo, o Rangovas nebuvo prisiėmęs jų atsiradimo rizikos.
17.2. [bookmark: _Ref54158439]Darbų ar jų dalies atlikimo terminas gali būti sustabdomas įskaitant, bet neapsiribojant, šiomis aplinkybėms:
17.2.1. Klientas neturi galimybės vykdyti savo įsipareigojimų pagal Sutartį;
17.2.2. dėl bet kokio vėlavimo, kliūčių ar trukdymų, sukeltų arba priskiriamų Klientui arba Trečiajai šaliai, Trečiosios šalies neveikimo arba netinkamo veikimo;
17.2.3. būtinas papildomas laikas įvykdyti papildomų Darbų viešąjį pirkimą;
17.2.4. išskirtinai nepalankios gamtinės sąlygos (taikoma Darbams, kurių atlikimui daro įtaką gamtinės sąlygos);
17.2.5. fizinės kliūtys arba kitos nei klimatinės fizinės sąlygos, su kuriomis, atliekant Darbus, ir tų kliūčių ar sąlygų Rangovas nebūtų galėjęs pagrįstai numatyti;
17.2.6. kitos aplinkybės, kurios nebuvo žinomos iki Sutarties pasirašymo ir su kuriomis susidurtų bet kuris Rangovas. Aplinkybės, kurios yra priskiriamos Rangovo rizikai, pvz. subrangovų neveikimas ar netinkamas veikimas, nėra laikomos aplinkybėmis, dėl kurių gali būti sustabdomi Darbų atlikimo terminai.
17.3. Jeigu Darbų ar jų dalies atlikimo terminas stabdomas Kliento iniciatyva, tokiu atveju Klientas, raštu nurodęs atsiradusias aplinkybes pagal Sutarties 17.2 punktą ir įspėjęs Rangovą prieš 3 (tris) darbo dienas, stabdo visų Darbų arba jų dalies atlikimą nurodydamas (jeigu įmanoma) sustabdymo trukmę dienomis.
17.4. Jeigu Rangovas, atlikdamas Darbus, susiduria su sąlygomis, kurių jis iki Sutarties pasirašymo pagrįstai negalėjo numatyti ir dėl kurių Rangovas neturi galimybės atlikti Darbų, Rangovas apie tai privalo nedelsdamas (ne vėliau kaip per 3 (tris) darbo dienas) raštu pranešti Klientui, detaliai nurodydamas aplinkybes bei prašydamas pripažinti, kad nurodytos aplinkybės suteikia teisę Rangovui sustabdyti Darbų ar jų dalies atlikimą ir Darbų atlikimo termino skaičiavimą. Klientas per 5 (penkias) darbo dienas nuo Rangovo prašymo gavimo dienos priima sprendimą, ar stabdyti Darbų atlikimą ir informuoja apie priimtą sprendimą Rangovą. Jei priimtas sprendimas – sustabdyti Darbų ar jų dalies atlikimą, tokiu atveju, Darbų atlikimo termino sustabdymas skaičiuojamas nuo Rangovo pranešimo gavimo dienos.
17.5. [bookmark: _Hlk53490359]Sustabdytų Darbų arba jų dalies atlikimas (priklausomai, kas buvo sustabdyta) neatliekamas iki Darbų atlikimo termino atnaujinimo. Darbų ar jų dalies atlikimo terminas atnaujinamas išnykus aplinkybėms, dėl kurių jis buvo sustabdytas, Klientui apie tai pranešus raštu. Atnaujinus Darbų atlikimą, Darbai atliekami per jiems likusį laikotarpį (laiką), kuris buvo likęs iki jų atlikimo sustabdymo, ir Rangovas neturi teisės Darbų sustabdymo pagrindu reikalauti Darbų atlikimo termino pratęsimo.
17.6. Bendras Darbų ar jų dalies atlikimo sustabdymo terminas negali būti ilgesnis nei nurodytas Specialiosiose sutarties sąlygose. Darbų atlikimo sustabdymo metu paaiškėjus, kad aplinkybės, dėl kurių buvo sustabdytas Darbų ar jų dalies atlikimas, truks ilgiau nei numatytas Sutartyje Darbų sustabdymo terminas, Klientas turi teisę Darbų sustabdymo terminą pratęsti iki šių aplinkybių visiško pasibaigimo, arba spręsti dėl Sutarties nutraukimo.
17.7. Darbų ar jų dalies atlikimo termino sustabdymas ir (ar) Darbų ar jų dalies atlikimo termino atnaujinimas įforminamas Kliento raštu. Darbų atlikimas privalo būti pradėtas ne vėliau kaip per 10 kalendorinių dienų nuo Kliento rašto apie Darbų atlikimo atnaujinimą gavimo dienos.
[bookmark: _Hlk53490047]XIX. SUTARTIES NUTRAUKIMAS
19.18. Sutartis gali būti nutraukta abiejų Šalių rašytiniu susitarimu;
19.19. Klientas, įspėjęs Rangovą prieš 15 dienų, turi teisę vienašališkai nutraukti Sutartį:
19.19.1. dėl esminio Sutarties pažeidimo ir pasinaudoti Sutarties užtikrinimu arba pritaikyti Rangovui baudą. Esminiai Sutarties sąlygų pažeidimai išvardinti Specialiosiose sutarties sąlygose;
19.19.2. Lietuvos Respublikos viešųjų pirkimų įstatymo 90 str. nurodytais atvejais ir tvarka;
19.19.3. kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.
19.20. Klientas taip pat gali nutraukti Sutartį ir kitais Lietuvos Respublikos teisės aktuose nustatytais atvejais, įskaitant Lietuvos Respublikos civilinio kodekso 6.721 str. numatytą atvejį.
XX. BAIGIAMOSIOS NUOSTATOS
20.1. Šalys, vykdydamos Sutarties įsipareigojimus, vadovaujasi Lietuvos Respublikos įstatymais, kitais teisės aktais bei 3.1 punkte išvardintais dokumentais.
20.2. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu. Jeigu informacija perduodama faksu ar elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, faksu arba elektroniniu paštu patvirtina jos gavimo faktą.
20.3. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.
20.4. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
20.5. Sutartis sudaryta lietuvių kalba. Šalys sutaria, kad elektroniniu parašu pasirašytas Sutarties egzempliorius turi originalaus dokumento galią.
20.6. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
20.7. Sutarties Šalys, keisdamos Bendrųjų sutarties sąlygų nuostatas, apie tai nurodo Specialiosiose sutarties sąlygose.

_________________________
[bookmark: _Toc329968646]
PASTATO APSAUGOS IR VAIZDO STEBĖJIMO SISTEMŲ ĮRENGIMO DARBŲ PIRKIMO SUTARTIS
SPECIALIOSIOS SĄLYGOS
 
20____-____-____ Nr. ___________
Vilnius

........................................................, esanti .......................................................... (kodas ............................................) (toliau – Klientas), atstovaujama ............. (įrašyti), veikiančio pagal ................ (įrašyti),, ir .................... (įrašyti sutarties šalies pavadinimą, teisinę formą), juridinio asmens kodas ................ (įrašyti), kurios registruota buveinė yra ............... (įrašyti adresą), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama ...................... (įrašyti pareigas, vardą, pavardę), veikiančio(s) pagal bendrovės įstatus, patvirtintus .................. (įrašyti dokumento pavadinimą, datą ir numerį) ir įregistruotus Lietuvos Respublikos juridinių asmenų registre (jei tai ūkio subjektų grupė – atitinkami duomenys apie kiekvieną partnerį) (toliau – Rangovas), sutartyje Klientas ir Rangovas vadinami Šalimis, o kiekvienas atskirai – Šalimi, vadovaujantis mažos vertės pirkimo apklausos būdu atlikto viešojo pirkimo „Pastato apsaugos ir vaizdo stebėjimo sistema“ (pirkimo numeris – ........... (įrašyti pirkimo numerį)) (toliau – pirkimas) sąlygomis bei Rangovo pateiktu pasiūlymu susitarė ir sudarė šią Darbų atlikimo sutartį (toliau – Sutartis).
[bookmark: _Toc329968647]I. SUTARTIES DALYKAS
1.1. Sutarties dalykas yra Pastato apsaugos ir vaizdo stebėjimo sistemų įrengimo darbai (toliau – Darbai).
1.2. Rangovas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, atlikti Klientui Darbus, kurių aprašymas, jų kokybė nustatyti techninėje specifikacijoje (1 priedas) ir pasiūlyme (2 priedas), o Klientas įsipareigoja Sutartyje nustatytomis sąlygomis priimti Darbus ir apmokėti už jas Sutartyje nustatytomis sąlygomis ir terminais.
1.3. Perkamų Darbų apimtis: nurodyta techninėje specifikacijoje (1 priedas), kuri yra neatskiriama šios Sutartis dalis.
1.4. Darbų teikimo terminai: 2 (du) mėnesiai nuo Sutarties įsigaliojimo dienos. 
1.5. Bendrųjų sutarties sąlygų  XVII skyrius „Stabdymas“ netaikomas. 
1.6. Kitos Darbų teikimo sąlygos, kiek nėra aptartos Sutartyje, yra nustatytos pirkimo dokumentuose, techninėje specifikacijoje (1 priedas) ir yra Sutarties Šalims privalomos.
II. DARBŲ KAINA IR APMOKĖJIMAS
2.1. Sutarties vertė: ________________(be Eur PVM); PVM _________ Eur.  Bendra kaina _________ Eur.
2.2. Sutartyje nurodytų Darbų kaina yra nurodyta teikėjo pasiūlyme (2 priedas).
2.3. [bookmark: _Hlk53587808]Sutartis yra fiksuotos kainos sutartis.

III. DARBŲ PRIĖMIMAS, ATSISKAITYMO TVARKA
3.1. Darbų perdavimas ir priėmimas įforminamas Darbų perdavimo – priėmimo aktu, kuris pasirašomas Rangovo ir Kliento įgaliotų atstovų, jeigu Darbai atlikti laikantis Sutarties nuostatų. Rangovas ne anksčiau kaip 2025 m. pateikia Klientui Darbų perdavimo – priėmimo aktą už atliktus Darbus. Klientas turi ne vėliau kaip po 5 (penkių) darbo dienų pasirašyti perdavimo – priėmimo aktą arba atmesti Rangovo prašymą pasirašyti perdavimo – priėmimo aktą, nurodydamas savo sprendimo motyvus bei priemones, kurių Rangovas privalo imtis, kad perdavimo – priėmimo aktas būtų pasirašytas.
3.2. Jeigu atlikti Darbai neatitinka Sutartyje nustatytų kokybės reikalavimų Klientas turi teisę per 3 (tris) darbo dienas pareikšti Rangovui pretenziją, nurodant trūkumus, ir savo pasirinkimu pareikalauti, kad: 
3.2.1. Rangovas neatlygintinai per 7 (septynias) darbo dienas pašalintų ar ištaisytų Darbų trūkumus arba atlygintų Kliento išlaidas joms ištaisyti arba pašalinti;
3.2.2. Rangovas grąžintų už kokybės reikalavimus neatitinkančius Darbus sumokėtas sumas ir nutraukti Sutartį, kai netinkamos kokybės Darbų atlikimas yra esminis Sutarties pažeidimas.
[bookmark: _Hlk53588690][bookmark: _Hlk49859531]VII. SUBRANGOVAI
7.1. [bookmark: _Hlk53588862]Sutarčiai vykdyti pasitelkiami šie subrangovai: (surašyti pasiūlyme nurodytus, subrangovus, jeigu tokių nėra parašyti žodį „nėra“).  Rangovas įsipareigoja ne vėliau kaip iki Sutarties vykdymo pradžios raštu pranešti Kliento atstovui subrangovų kontaktinius duomenis ir subrangovų atstovus.
VIII. SUTARTIES ESMINIAI PAŽEIDIMAI
8.1. Sutarties esminiu pažeidimu bus laikoma: 
8.1.1. jeigu įrangos įrengimas nebus atliktas per ............... (nurodyti įrengimo terminą, nurodytą Darbų teikėjo pasiūlyme pridedant 1-ą mėnesį) mėnesių nuo Sutarties įsigaliojimo dienos; 
8.1.11. Rangovas pažeidžia Sutartyje nustatytus įsipareigojimus dėl konfidencialumo;
8.1.12. Rangovas be Kliento žinios pasitelkia Sutarčiai vykdyti naują subrangovą;
8.1.13. Darbus atlieka tokios teisės neturintis (-ys) asmuo (-enys);
8.2. Nustačius esminį Sutarties pažeidimą, Klientas turi teisę:
8.2.1. vienašališkai nutraukti Sutartį, įspėjus Rangovą prieš 15 (penkiolika) kalendorinių dienų.
IX. GARANTIJA
9.1. Bendrųjų sutarties sąlygų XV skyrius netaikomas, išskyrus 15.1 papunktį.
X. KITOS NUOSTATOS
10.1. Rangovas Sutarčiai vykdyti skiria atsakingą Sutarties vykdytoją (us): ..................................., tel. ............................., el. paštas: ............................
10.2. Klientas Sutarčiai vykdyti skiria atsakingą Sutarties vykdytoją: ............., tel.: +370.............., el. paštas:.........................

XI. SUTARTIES PRIEDAI
11.1. Techninė specifikacija – 1 priedas;
11.2. Tiekėjo pasiūlymas – 2 priedas.
XII. ŠALIŲ REKVIZITAI IR PARAŠAI
	Klientas:
	
	Rangovas:

